
Nr. 4c-2/768

PLx.578/2018


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanței Guvernului nr.1/2018 pentru modificarea și completarea din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020, trimis cu adresa nr. PLx.578/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

   Marius – Constantin BUDĂI

RAPORT

asupra proiectului de Lege privind aprobarea Ordonanței Guvernului 

nr.1/2018 pentru modificarea și completarea din Ordonanța de urgență 

a Guvernului nr.40/2015 privind gestionarea financiară a fondurilor 

europene pentru perioada de programare 2014-2020
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu proiectul de Lege privind aprobarea Ordonanței Guvernului nr.1/2018 pentru modificarea și completarea din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 17 octombrie 2018.

La dezbaterea proiectului de Lege s-a avut în vedere avizul favorabil al Comisiei pentru industrii și servicii, avizul favorabil al Comisiei pentru administrație publică şi amenajarea teritoriului, avizul favorabil al Comisiei pentru politică economică, reformă şi privatizare şi avizul favorabil al Consiliului Legislativ.
Proiectul de lege supus dezbaterii are ca obiect de reglementare modificarea și completarea unor dispoziții din cadrul Ordonanței de urgență a Guvernului nr.  40/2015, respectiv a art. 9 lit. o) în sensul introducerii în bugetele ordonatorilor principali de credite, a sumelor pentru finanțarea contravalorii taxei pe valoarea adăugată neeligibile plătite și în cazul beneficiarilor Programului Operațional Regional 2014 – 2020, axele prioritare 3,4 şi 7, precum şi completarea art. 12, prin introducerea unor prevederi care permit finanțarea unor proiecte a căror valoare poate determina depășirea sumelor alocate în limita a 200% pentru proiectele care intră sub incidența regulilor de ajutor de stat.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de 20 noeimbrie 2018.

La lucrările Comisiei și-au înregistrat prezența un număr de 24 deputați, din totalul de 25 de membri.

La dezbaterea proiectului de lege au participat, în calitate de invitați, reprezentanți ai Ministerul Dezvoltării Regionale și Administrației Publice.

În urma examinării proiectului de lege şi a opiniilor exprimate deputații prezenți la lucrări au hotărât, cu majoritate  de voturi, să supună plenului Camerei Deputaţilor spre dezbatere şi adoptare proiectul de Lege privind aprobarea Ordonanței Guvernului nr.1/2018 pentru modificarea și completarea din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020,  în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.

